Syv Sind Gin - Første Sind | Den Øverste Hylde
Første Sind var Jyske Salls første gin, og fik først navnet i syv sind gin, hvilket knytter sig til en fantastisk historie om de 7 ildsjæle der pludselig også producerede gin. Efter at have oplevet deres destilleri og set deres projekt, har vi ikke andet en beundring for al det arbejde der ligger bag. I dag går den under navnet Første Sind, da denne gin har fået søskende bestående af to andre batch.
Første Sind er en dejlig klassisk gin, som har den helt rigtige enebærs note som kun spilles op af kardemomme, cirtusskal, kamilla, angelikarod, havtorn og korianderfrø. Så er du til London dry og Old School gin får du en af fineste af slagsen i Første Sind.
Første Sind gør sig fortræffeligt i en gin og tonic og her kan den gå mange veje. Vi synes som de andre gode danske gin, at urter er sublime og kan give helt nye smagsoplevelser i en ellers velkendt gin og tonic.
Af tonic valg er den lige så alsidig og kan både milde og sødmefyldte til en traditionel let bitre kininholdige indian tonic. Første Sind kan også bruges i de forskellige gincocktails, dog men enkelte undtagelse så som i en Negroni, her vil den ikke kunne hamle op med Campariens kraftfulde styrke.